Vniuersis præsentes litteras inspecturis, Guido Dei gratia Eduensis Episcopus, salutem in Domino. Vniuersitati vestræ notum facimus, quòd cùm discordia verteretur inter Abbatem,  Conuentum Reomaensem, ex vna parte,  Ioannem Dominum de Rocha, de Brunim ex altera, super quibusdam nemoribus sitis in territorio de Valeriis, quæ vocantur nemus de Valeres, nemus de dorso asini, nemus de Booloy, tandem Vvilelmo Abbate Reomaensi,  dicto Ioanne in præsentia mea constitutis, dictus Ioannes recognouit se tenere ad censum dicta nemora pro duobus solidis Diuionensibus censualibus in annunciatione Dominica soluendis,  Hoc autem dictus Ioannes Dominus de Rocha, de Brunim,  Galterius filius eius per iuramenta sua in nostra præsentia corporaliter præstita,  Sibilla vxor dicti Ioannis, per iuramentum suum in præsentia mandati nostri, videlicet Dauid Archipresbyteri Corbiniaci præstitum, promiserunt se bona fide seruaturos; promiserunt etiam per iuramenta sua, quòd nunquam in posterum per se, vel per alium contra huiusmodi venirent, nec dictam Ecclesiam scienter molestarent, nos rogantes, quòd si contingeret, quod absit, eos vel eorum hæredes contra superiùs nominata venire, quòd nos ipsos,  eorum hæredes ad instantiam Abbatis  Conuentus Reomaensis excommunicaremus,  eos tandiu teneremus excommunicatos, quovsque de excessu,  iuramenti violatione ad condignam venirent satisfactionem. In cuius rei testimonium ad preces,  instantiam vtriusque partis præsens instrumentum sigilli nostri munimine fecimus roborari. Anno Domini millesimo ducentesimo tricesimo-nono, mense Decembri.